L-Inkjesta Pubblika dwar l-assassinju ta' Daphne Caruana Galizia ġiet konkluża mill-Bord tal-Inkjesta li qiegħed jinvestiga jekk l-Istat għamilx biżżejjed biex jiġi evitat il-qtil tal-ġurnalista. F'ittra miktuba mill-Imħallef Emeritu Michael Mallia, l-Imħallef Emeritu Joseph Said Pullicino, u l-Imħallef Abigail Lofaro, qalu li r-rapport se jiġi ppreżentat quddiem il-Prim Ministru Robert Abela u l-Avukat tal-Istat fil-jiem li ġejjin, u se jingħataw tmint ijiem ċans biex janalizzawh. Wara li dan isir, ir-rapport se jingħata lill-familja ta' Daphne Caruana Galizia, li se jkunu jistgħu janalizzawh. Fl-istqarrija tiegħu, il-Bord qal li se javża d-data meta se jiġi ppreżentat u ppubblikat ir-rapport, li se jsir wara li jintemm ix-xogħol amministrattiv kollu li hemm bżonn. Dan il-bord ġie mwaqqaf f'Diċembru 2019 wara pressjoni mill-Kunsill tal-Ewropa u s-Soċjetà Ċivili biex jiġi investigat l-assassinju tal-ġurnalista. Dawn jinkludu l-eks Prim Ministru Joseph Muscat, l-eks Chief of Staff tiegħu Keith Schembri, ministri, ġurnalisti, u attivisti. Oriġinarjament, il-Bord kellu 9 xhur ċans biex jikkonkludi l-inkjesta, iżda l-pandemija tal-Covid-19 waqqfet il-proċess milli jitkompla. Aktar kmieni dan ix-xahar, għalqet l-inkjesta pubblika u nġabret l-evidenza kollha dwar il-qtil tal-ġurnalista Daphne Caruana Galizia, wara sottomissjonijiet mill-Avukat Therese Comodini Cachia. Fil-bidu ta' dan ix-xahar: Assassinju Daphne: Titlesta l-inkjesta pubblika, baqa' biss ir-rapport Comodini Cachia esebit żewġ box files li kien fihom messaġġi mill-mowbajl ta' Yorgen Fenech. Id-dokumenti ġew ippreżentati wara li l-Maġistrat Rachel Montebello tat digriet li jawtorizza lill-avukati biex jippreżentaw dawn il-messaġġi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f14ea70a98b_rand.td-a-rec-img{text-align:left}.td_uid_3_60f14ea70a98b_rand.td-a-rec-img img{margin:0 auto 0 0}